Jan Erlend Leine

Jan Erlend Leine (født 1967) er en norsk journalist og programleder som har vært tilknyttet NRK siden 1990. Han har primært jobbet med radio.

Leine er født i Sauherad kommune (nå Midt-Telemark) i Telemark. Han har cand.mag med fagene historie, sammenlignende politikk og religion. 

Han begynte radiokarrieren i Radio Øst, en allmenn lokalradio med kristen profil i Råde i Østfold, i 1987, og har jobbet som journalist ved NRKs distriktskontorer i Hordaland, Telemark og Sørlandet. Han har særlig arbeidet med religion, etikk og verdidebatt og har vært programleder i Verdibørsen på NRK P2 i flere år, og tre år i NRK Dagsnytt.  Han har vært reporter og programleder i samfunnsmagasinet Sånn er livet fra 2000 til 2011, da han fortsatte som programleder i oppfølgeren Ekko, et radioprogram om samfunn og vitenskap.

 Referanser 

Kategori:Norske radiojournalister
Kategori:NRK-journalister
Kategori:Norske radioprogramledere
Kategori:Programledere for NRK Radio
Kategori:Personer fra Midt-Telemark kommune